ഈസിയായി ബ്രെഡ് പോക്കറ്റ് ഷവര്മ ഉണ്ടാക്കാം, ചൂടോടെ കഴിക്കാം Lifestyle വളരെ എളുപ്പത്തില് പെട്ടെന്ന് തയാറാക്കാവുന്ന ഒരു സ്നാക്കാണ് ബ്രെഡ് പോക്കറ്റ് ഷവര്മ. ചിക്കന്കറിയുണ്ടാകുന്ന ദിവസമാണെങ്കില് കുറച്ച് വേവിച്ച ചിക്കന് മാറ്റിവെച്ചാല് വൈകിട്ട് ബ്രെഡ് പോക്കറ്റ് ഷവര്മ ഈസിയായി ഉണ്ടാക്കാം. ബ്രെഡ് ഉപയോഗിക്കുന്നതിനാല് കുബ്ബൂസിന്റെ രുചിയും ഈ വിഭവത്തിനുണ്ടാകും. ഫില്ലിങ്ങിനായി ചിക്കനൊപ്പം ഇഷ്ടമുളള പച്ചക്കറികളും ഉപയോഗിക്കാവുന്നതാണ്. ചൂടോടെ ചായയോടൊപ്പം ഇഷ്ടമുളള സോസിലോ ഡിപ്പിലോ മുക്കി കഴിക്കാവുന്നതാണ്. ചേരുവകള്: ബ്രെഡ് കഷ്ണങ്ങള് 6 ബ്രെഡ് ക്രംബ്സ് 12 കപ്പ് അടിച്ച മുട്ട 1 3 ടേബിള്സ്പൂണ് കോണ് ഫ്ലോറില് വെള്ളം ചേര്ത്ത് ബാറ്റര് ആക്കുക ഫില്ലിങ്ങിന് വേണ്ടി സവാള 1 അരിഞ്ഞത് വേവിച്ചു പിച്ചിയെടുത്ത ചിക്കന് 12 കപ്പ് അഥവാ ഗ്രേറ്റ് ചെയ്ത പനീര്, ചീസ് ഗ്രേറ്റ് ചെയ്ത ക്യാരറ്റ് 14 കപ്പ് ക്യൂക്കുംബര് 1 അരിഞ്ഞത് നാരങ്ങ നീര് 1 ടീസ്പൂണ് കുരുമുളകുപൊടി 1 ടീസ്പൂണ് മയോണൈസ് 212 ടേബിള്സ്പൂണ് ഉപ്പ് ആവശ്യത്തിന് തയാറാക്കുന്നവിധം: മൂന്നു കഷ്ണം ബ്രെഡ് അടുക്കിവെച്ച് ഒരു അടപ്പ് ഉപയോഗിച്ച് വട്ടത്തില് മുറിച്ചെടുക്കുക. മുറിച്ചു മാറ്റിയ ബ്രെഡിന്റെ അറ്റം മിക്സിയില് പൊടിച്ച് ഡ്രൈ റോസ്റ്റ് ചെയ്ത് ബ്രെഡ് ക്രംബ്സ് ആക്കുക. ഇനി രണ്ട് ബ്രെഡിന്റെ വട്ടം ഒരുമിച്ചുവെച്ച് അമര്ത്തി അടിച്ച മുട്ടയിലോ കോണ് ഫ്ലോര് ബാറ്ററിലോ മുക്കി ബ്രെഡ് ക്രംബ്സില് കോട്ട് ചെയ്ത് മീഡിയം ചൂടുള്ള എണ്ണയില് രണ്ടുവശവും നന്നായി വറുത്ത് ഗോള്ഡന് ബ്രൗണ് ആകുമ്ബോള് കോരിമാറ്റുക. ഫില്ലിങ് ഫില്ലിങ്ങിനായി കൊടുത്തിരിക്കുന്ന ചേരുവകള് എല്ലാം കൂടെ കൂട്ടി യോജിപ്പിച്ച് ഫില്ലിങ് തയ്യാറാക്കുക. വറുത്തു വെച്ചിരിക്കുന്ന ബ്രെഡ് പോക്കറ്റ്സ് നടുക്കുവെച്ച് മുറിക്കുക. ഒരു ബ്രെഡ് പോക്കറ്റിനകത്ത് ഫില്ലിങ് വെക്കുക. ചൂടോടെ കഴിക്കുക. അടിപൊളി ബ്രെഡ് പോക്കറ്റ് ഷവര്മ തയ്യാര്. English Summary : easy bread pocket shawarma recipe